അമ്മയെ മര്ദ്ദിച്ചു തടയാന് ശ്രമിച്ച കുട്ടിയെ കമ്ബിവടികൊണ്ട് തലയ്ക്കടിച്ച് പിതാവ് അമ്മയെ മര്ദ്ദിക്കുന്നത് തടയാന് ശ്രമിച്ച കുട്ടിയെ കമ്ബിവടികൊണ്ട് പിതാവ് തലയ്ക്കടിച്ചു. ഗുരുതര പരുക്കേറ്റ 11 വയസ്സുകാരനെ ആലപ്പുഴ വണ്ടാനം മെഡിക്കല് കോളേജ് ആശുപത്രിയില് പ്രവേശിപ്പിച്ചു. മൈനാഗപ്പള്ളി സ്വദേശി റഷീദാണ് കുട്ടിയെ ക്രൂരമായി മര്ദ്ദിച്ചത്. മര്ദ്ദനമേറ്റതിനെത്തുടര്ന്ന് കുട്ടിയുടെ തലയില് നാല് തുന്നലുകളുണ്ട്. കുട്ടിയുടെ അമ്മ പരാതി നല്കിയതിനെത്തുടര്ന്ന് 37കാരനായ റഷീദിനെ പൊലീസ് അറസ്റ്റ് ചെയ്തു. കോടതിയില് ഹാജരാക്കിയ ഇയാള് ഇപ്പോള് റിമാന്റിലാണ്. വീട്ടില് അടിയും വഴക്കും പതിവായിരുന്നു. പൊലീസ് സ്റ്റേഷനിലേക്ക് വിളിപ്പിച്ച് ഇയാളെ താക്കീത് ചെയ്തിരുന്നെങ്കിലും മര്ദ്ദനം തുടരുകയായിരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.